section_heading: Najraniji primjeri književnosti
paragraph_text: mini|200px|lijevo|Baščanska ploča Najstarija hrvatska književna djela pisana su na hrvatskome i latinskome jeziku. Rabila su se tri pisma: latinica, glagoljica i hrvatska ćirilica. Najstariji primjeri hrvatske književnosti sežu u srednji vijek. Baščanska ploča, ispisana glagoljicom, smatra se najstarijim pisanim dokumentom na hrvatskome jeziku. Otkrivena je u 19. stoljeću u Baškoj na otoku Krku. Nastala oko 1100., sadrži zahvalu opata Držihe kralju Dmitru Zvonimiru za zemlju darovanu za gradnju crkve. Povaljska listina je najstariji dokument pisan ćirilicom. Potječe s otoka Brača. Napisan je na listu pergamene 1. prosinca 1250., na arhaičnome čakavskome narječju, a svjedoči o događajima iz 1184.<ref>Povaljska listina, Institut za hrvatski jezik i jezikoslovlje (pristupljeno 2. lipnja 2018.) Vinodolski zakonik (1288.) je najstariji zakonski tekst na hrvatskom jeziku.<ref>LZMK, Proleksis enciklopedija online, Vinodolski zakonik (pristupljeno 2. lipnja 2018.) Značajni dokumenti su i Statut grada Vrbnika te Statut grada Kastva.